Tulekahjus kodu kaotanud perele on inimesed annetanud peaaegu 200 eurot.
Pereema Ene Liigus rääkis, et 190 eurot, mille 11 inimest tema pangakontole kandsid, läks arvete tasumiseks. Kui annetusi saabunuks rohkem, oleks Liigus soovinud osta õhksoojuspumba, mis maksab tuhande euro ringis. Naine rõhutas samas, et on kõigile annetajatele, kellest enamik olid võõrad, väga tänulik.